Koit Toome

pisi|Koit Toome esinemas Tallinna päeval Vabaduse väljakulFoto: Ave Maria Mõistlik, 15. mai 2015
Koit Toome (sündinud 3. jaanuaril 1979) on eesti poplaulja ja muusikalinäitleja. 

Ta on esindanud Eestit Eurovisiooni lauluvõistlusel 1998. aastal lauluga "Mere lapsed" ja 2017. aastal duetis koos Laura Põldverega lauluga "Verona".

 Haridus 
Toome on õppinud klaverit ja hiljem laulmist Tallinna Muusikakeskkoolis ja Georg Otsa nimelises Tallinna Muusikakoolis. Tema lauluõpetajad on olnud teiste seas Jaak Joala ja Kare Kauks. Lapsena on ta laulnud Tallinna Poistekooris. 

 Muusikaline tegevus 
Laiema avalikkuse ette jõudis Koit Toome 1995. aasta alguses duetis Code One koos Sirli Hiiusega (Sarah). Mitme aasta vältel lauldi peamiselt Mikk Targo ja Kaari Sillamaa kirjutatud laule, millest nii mõnigi on jäänud eesti popmuusika kullafondi ("On küll hilja", "Sellest saab meie suvi", "Vikerkaar", "Nüüd võin taas"). Code One'il ilmus kaks albumit ja kogumik "Best Of". Mõni aasta pärast sajandivahetust naasis Code One lavale live-bändina, esitades vanu hitte. Live-bändi koosseisu kuuluvad lisaks Koidule ja Sarah'le ka Reigo Ahven, Priit Jääger ja Mihkel Mälgand.

Toome andis 1999. aastal välja ka omanimelise sooloplaadi.

Tema repertuaari kuulub rohkesti romantilisi ballaade, mis tema laiale hääleulatusele hästi sobivad. Tema sooloplaadi tuntumad laulud on "Kindel suund", "Allikas" (sõnad Naime Lamp) ja "Sind ootama jään".

 Eurovisiooni lauluvõistlus 
Toome alustas soolokarjääri pärast Code One'i lagunemist 1998. aastal. Tema esitatud laul "Mere lapsed" (autorid Maria ja Tomi Rahula, Peeter Pruuli) esindas Eestit 1998. aasta Eurovisiooni lauluvõistlusel Birminghamis, kus sai 12. koha. Hiljem on Toome korduvalt üritanud pääsu Eurovisioonile. Tema ning Maarja-Liis Ilusa, Evelin Samueli ja James Wertsi 2003. aastal esitatud ballaad "Know What I Feel" (autorid Kersti Kuusk ja Imre Sooäär) jäi Riiga-sõidust vaid ühe punkti kaugusele. 

2007. aastal osales Koit Eurovisiooni kohalikus eelvoorus enda kirjutatud lauluga "Veidi veel", laul jäi viimaseks.

2017. aasta Eesti Laulul võitis tema ja Laura Põldverega esitatud laul "Verona" esikoha ning pääses esindama Eestit 2017. aasta Eurovisiooni lauluvõistlusel Kiievis. Eurovisioonil laul teisest poolfinaalist edasi ei pääsenud.
Eesti Laul (Eurolaul)EurovisioonAastaLaulPunktidKohtKaaslauljadPunktidKoht1998"Mere lapsed"971.–3612.2003"Know What I Feel"642.Maarja-Liis Ilus, Evelin Samuel ja James Werts––2007"Veidi veel"131710.–––2017"Verona"44 818 1.Laura Põldvere, Dagmar Oja, Kaire Vilgats, Rolf Roosalu85 (poolfinaal)14. (poolfinaal)2021''We Could Have Been Beautiful'''144.Dagmar Oja, Kaire Vilgats, Rolf Roosalu, Mikk Saar––

 Muusikalid 
Toome arvukate muusikalirollide seas on säravaimad peaosad lavastustes "Vampiiride tants" (Alfred), "Hüljatud" (Marius 2001. ja Jean Valjean 2017. aasta lavastuses), "Miss Saigon" (Chris). Ta on mänginud peaosi ka muusikalides "Rent", "Chess", "West Side'i lugu" ja "Hair" (viimast Saksamaal ja Austrias). Peaosa – nii Fantoomi kui ka Raouli – mängis ta A. L. Webberi muusikalis "Ooperifantoom".

 Meelelahutussaated 
Ta osales tõsielusarjas "Džunglistaar"Liivi Šein, "Džunglistaar" on "Robinsonist" märksa karmim, Ärileht, 13. september 2004. Tõsieluseriaali võtete ajal nakatus ta viirushaigusse"Kes? Mis? Kus?" 2006, lk. 441–442.

2007. aastal osales ta telesaates "Tantsud tähtedega". Tema partner oli Kerttu Tänav"Kes? Mis? Kus?" 2008, lk. 429–430. 2. detsembril kuulutati nad hooaja võitjateks. Tänav ja Toome pälvisid ka publiku lemmiku auhinna.

2013. aastal võitis Koit Toome meelelahutussaate "Su nägu kõlab tuttavalt".Vincitore* Koit, Delfi, 13. detsember 2013

Ta juhtis koos Brigitte Susanne Hundiga 2021. aastal Kroonika korraldatud Eesti Meelelahutusauhindade galat.

Toome on olnud saatesarja "Pöördes" üks saatejuhtidest. Saates sattus ta kahe BMW-ga avariisse, ühega neist sõitis vastu majaseina ja teisega juhtus midagi tema esmakordsel driftimisel.

Toome on dubleerinud mitmeid animafilme nagu "Autod" ja "Autod 2" tegelaskuju Pickne McQueen, "Haikala lugu" tegelaskuju Oscarit jt.

 Tunnustus 
 1998 – Kuldne Plaat – aasta debüütalbum – "Puudutus"

 Raadio 2 aastahittide auhinnad (esitajana) 
 1998 – Raadio 2 aastahitt – 5. koht "Mere lapsed"
 2004 – Raadio 2 aastahitt – 1. koht "Lubasid tulla"
 2009 – Raadio 2 aastahitt – 1. koht "Kaugele siit"
 2010 – Raadio 2 aastahitt – 1. koht "Mälestused"
 2011 – Raadio 2 aastahitt – 2. koht "Valged ööd"
 2013 – Raadio 2 aastahitt – 4. koht "Võitleja"
 2014 – Raadio 2 aastahitt – 5. koht "Rannamaja"

Diskograafia 

Koit Toome on avaldanud sooloartistina 5 albumit ja 18 singlit, lisaks viis Eurovisiooni lauluvõistluse singlit.

Albumid
 1999 "Koit Toome" DayDream Records
 1998/2005 Duetid "Puudutus" U-Boot Stuudio
 2007 "Allikas"
 2009 "Sügav kummardus õpetajale" salvestatud Salme ja Nõmme Kultuurikeskuses, laulab Jaak Joala laule
 2010 "Kaugele siit" KT Music OÜ

 Singlid 
+"Kaugele siit" (2009)

"Põgenen" (koos Birgit Õigemeelega; 2010)

"Nädalalõpp" (2010)

"Mahlakas unenägu" (2010)

"Mälestused" (2010)

"Valgust täis" (2011)

"Valged ööd" (koos Getter Jaaniga; 2011)

"Tagasi alguses" (2012)

"Elu täie raha eest" (2012)

"Talveöö" (koos Getter Jaani ja Karl Madisega; 2012)"Võitleja" (2013)
"Rannamaja" (koos Getter Jaaniga; 2014)

"Mida päriselt tunnen" (2015)

"Paradiisiliival" (2016)

"Your Stories" (koos Cartooniga; 2017)

"On suures linnas vaikne" (2017)

"2020" (koos Black Velvetiga; 2019)

"Segamini maailm" (koos Lauraga; 2019)

"Pole vaja muud" (koos Anne Veskiga; 2025)

Isiklikku 
Toome on olnud pikemas suhtes laulja Maarja-Liis Ilusaga."Kes? Mis? Kus?" 2006, lk. 450 Tal on olnud suhe Teesi Durdinaga."Kes? Mis? Kus?" 2008, lk. 449. Aastatel 2006–2007 oli tema kallim Katre Uusmaa..

Tema elukaaslane on Kaia Triisa, paaril on tütar Rebecca (2008) ja poeg Richard (2017).

Tema onu Indrek Toome oli Eesti NSV poliitik ja Eesti ettevõtja, onupoeg Marek Toome on autosportlane ja rallisõitja.

Viited

Välislingid

 Koit Toome fänniklubi
 Sven Haljand, Samanimelised - kes on kelle sugulane | Õhtuleht, ohtuleht.ee, 4. jaanuar 2001
 Intervjuu Katrin Viirpalule, "Tähelaev", Eesti Televisioon, 6. veebruar 2011

Kategooria:Eesti lauljad
Kategooria:Eesti esindajad Eurovisiooni lauluvõistlusel
Kategooria:Eesti dublaažinäitlejad
Kategooria:Sündinud 1979